1.

Poglavje I se spremeni: (a) Prvi in drugi stavek drugega odstavka se nadomestita z naslednjim: „Te specifikacije temeljijo na specifikacijah in priporočilih iz ETSI TS 102 231 v.3.1.2. Če v teh specifikacijah ni navedena nobena posebna zahteva, v celoti veljajo zahteve iz ETSI TS 102 231 v.3.1.2“ (b) Drugi odstavek oddelka „TSL tag (klavzula 5.2.1)“ se črta. (c) Odstavek, ki sledi naslovu oddelka „TSL sequence number (klavzula 5.3.2)“, se nadomesti z naslednjim: „To polje SE ZAHTEVA. Polje podrobno opredeljuje zaporedno številko TSL. Ob prvi izdaji TSL je začetna številka ‚1‘. Ob vsaki naslednji izdaji TSL se to število poveča. Ko se zgornji ‚TSL version identifier‘ poveča, se to število ne povrne na vrednost ‚1‘“. (d) Prvi odstavek, ki sledi naslovu oddelka „TSL type (klavzula 5.3.3)“, se nadomesti z naslednjim: „To polje SE ZAHTEVA in podrobno opredeljuje vrsto TSL. Nastavi se na http://uri.etsi.org/TrstSvc/eSigDir-1999-93-EC-TrustedList/TSLType/generic (Generično)“ (e) Tretji odstavek, ki sledi naslovu oddelka „TSL type (klavzula 5.3.3)“, se nadomesti z naslednjim: „URI: (Generično) http://uri.etsi.org/TrstSvc/eSigDir-1999-93-EC-TrustedList/TSLType/generic“ (f) Drugi stavek drugega odstavka, ki sledi naslovu oddelka „Scheme operator name (klavzula 5.3.4)“, se nadomesti z naslednjim: „Vsaka država članica imenuje upravljavca sheme izvajanja TSL zanesljivega seznama države članice.“ (g) Četrti odstavek, ki sledi naslovu oddelka „Scheme operator name (klavzula 5.3.4)“, se nadomesti z naslednjim: „Imenovani upravljavec sheme (klavzula 5.3.4) je subjekt, ki bo podpisal TSL.“ (h) Četrta alinea, ki sledi naslovu oddelka „Scheme name (klavzula 5.3.6)“, se nadomesti z naslednjim: „‚EN_name_value‘= Supervision/Accreditation Status List of certification services from Certification Service Providers, which are supervised/accredited by the referenced Member State for compliance with the relevant provisions laid down in Directive 1999/93/EC and its implementation in the referenced Member State’s laws.“ (i) Prvi odstavek, ki sledi naslovu oddelka „Service type identifier (klavzula 5.5.1)“, se nadomesti z naslednjim: „To polje se ZAHTEVA in podrobno opredeljuje identifikator vrste storitve v skladu z vrsto veljavnih specifikacij TSL (tj. ‚/eSigDir-1999-93-EC-TrustedList/TSLType/generic‘).“ (j) Peta alinea, ki sledi naslovu oddelka „Service current status (klavzula 5.5.4)“, se nadomesti z naslednjim: „— Akreditiran (http://uri.etsi.org/TrstSvc/eSigDir-1999-93-EC-TrustedList/Svcstatus/accredited);“ (k) Deveta alinea, ki sledi naslovu oddelka „Service current status (klavzula 5.5.4)“, se nadomesti z naslednjim: „— Nadzor storitve se ukinja: Storitev, opredeljena v ‚Service digital identity‘ (klavzula 5.5.3), ki jo zagotavlja overitelj (CSP), opredeljen v ‚TSP name‘ (klavzula 5.4.1), je trenutno v fazi ukinjanja, vendar je še vedno nadzorovana, dokler se nadzor ne ukine ali prekliče. Če odgovornost za zagotavljanje te faze ukinjanja prevzame druga pravna oseba, ki ni opredeljena v ‚TSP name‘, se identifikacija te nove ali alternativne pravne osebe (alternativni CSP) navede v ‚Scheme service definition URI‘ (klavzula 5.5.6) in ‚TakenOverBy‘ (klavzula L.3.2) vnosa storitve.“ (l) Peti odstavek, ki sledi naslovu oddelka „Service information extensions (klavzula 5.5.9)“, se nadomesti z naslednjim: „V okviru izvajanja XML mora biti specifična vsebina teh dodatnih informacij kodirana s pomočjo datotek xsd iz Priloge C k ETSI TS 102 231.“ (m) Oddelek z naslovom „Service digital identity (klavzula 5.6.3)“ se nadomesti z naslednjim: „Service digital identity (klavzula 5.6.3) To polje se ZAHTEVA in podrobno opredeljuje najmanj eno navedbo digitalnega identifikatorja (npr. potrdilo X.509v3), uporabljenega v ‚TSP Service Information – Service digital identity‘ (klavzula 5.5.3), z enako obliko in pomenom, kot je opredeljeno v ETSI TS 102 231, klavzula 5.5.3. Opomba: Za vrednost potrdila X.509v3, ki se je uporabila za storitev v ‚Sdi‘ klavzuli 5.5.3, je lahko na zanesljivem seznamu samo en vnos storitve za posamezno vrednost ‚Sti:Sie/additionalServiceInformation‘. Informacije o ‚Sdi‘ (klavzula 5.6.3), uporabljene v podatkih o zgodovini statusa odobritve storitve, povezanih z vnosom storitve, in informacije o ‚Sdi‘ (klavzula 5.5.3), uporabljene pri tem vnosu storitve, se MORAJO nanašati na isto vrednost potrdila X.509v3. Kadar se za navedeno storitev spremeni ‚Sdi‘ (tj. zaradi obnovitve ali ponovne izdaje potrdila X.509v3 za npr. CA/PKC ali CA/QC) ali za tako storitev ustvari nov ‚Sdi‘ (četudi z identičnimi vrednostmi za ustrezne ‚Sti‘, ‚Sn‘ in [‚,Sie‘]), upravljavec sheme MORA ustvariti drug vnos storitve, ki ni enak prejšnjemu.“ (n) Oddelek z naslovom „Signed TSL“ se nadomesti z naslednjim: „Signed TSL Berljiva oblika izvajanja TSL zanesljivega seznama, pripravljena po teh specifikacijah in zlasti Poglavju IV, se podpiše s ‚Scheme operator name‘ (klavzula 5.3.4), da se zagotovita njena avtentičnost in celovitost (1). Oblika podpisa je PAdES, del 3 (ETSI TS 102 778-3 (2)), v okviru specifičnega zanesljivega modela, določenega z objavo potrdil, uporabljenih za podpis zanesljivih seznamov, pa je oblika podpisa lahko tudi PadES, del 2 (ETSI TS 102 778-2 (3)). Za strojno obdelavo primerna oblika izvajanja TSL zanesljivega seznama, pripravljena po teh specifikacijah, se podpiše s ‚Scheme operator name‘ (klavzula 5.3.4), da se zagotovita njena avtentičnost in celovitost. Za strojno obdelavo primerna oblika izvajanja TSL zanesljivega seznama, pripravljena po teh specifikacijah, ima obliko XML in je skladna s specifikacijami iz prilog B in C k ETSI TS 102 231. Oblika podpisa je XAdES BES ali EPES, kot je opredeljeno v specifikacijah ETSI TS 101 903 za izvajanja XML. Tako izvajanje elektronskega podpisa izpolnjuje zahteve iz Priloge B k ETSI TS 102 231 (4). Dodatne splošne zahteve v zvezi s tem podpisom so navedene v nadaljevanju. (o) Drugi odstavek, ki sledi naslovu oddelka „Scheme identification (klavzula 5.7.2)“, se nadomesti z naslednjim: „Dodeljena referenca v okviru teh specifikacij vsebuje ‚TSL type‘ (klavzula 5.3.3), ‚Scheme name‘ (klavzula 5.3.6) in vrednost razširitve potrdila ‚identifikator imetnikovega ključa‘ (‚SubjectKeyIdentifier‘), ki ga upravljavec sheme uporabi za elektronsko podpisovanje TSL.“ (p) Drugi odstavek, ki sledi naslovu oddelka „Razširitev additionalServiceInformation Extension (klavzula 5.8.2)“, se nadomesti z naslednjim: „Dereferenciranje URI vodi do berljivih informacij (najmanj v angleščini, po možnosti pa v še enem ali več nacionalnih jezikih), ki se štejejo za primerne in zadostne za to, da lahko stranka razširitev razume, in ki zlasti obrazložijo pomen navedenih URI ter opredelijo možne vrednosti za serviceInformation in pomen za vsako vrednost.“ (q) Oddelek z naslovom „Qualifications Extension (klavzula L.3.1)“ se nadomesti z naslednjim: „Qualifications Extension (klavzula L.3.1) Opis: To polje je NEOBVEZNO, vendar se uporabi, če se njegova uporaba ZAHTEVA, npr. za storitve korenskega CA/QC ali CA/QC, in če: informacije, navedene v ‚Service digital identity‘, ne zadostujejo za nedvoumno opredelitev kvalificiranih potrdil, izdanih s to storitvijo, informacij, navedenih v povezanih kvalificiranih potrdilih, ni mogoče strojno obdelati za identifikacijo dejstev o tem, ali so QC podprti s SSCD. Če se ta razširitev ravni storitve uporabi, MORA biti uporabljena samo v polju, opredeljenem v ‚Service information extension‘ (klavzula 5.5.9) in je skladna s specifikacijami iz Priloge L.3.1 k ETSI TS 102 231.“ (r) Za oddelkom „Qualifications Extension“ (klavzula L.3.1) se vstavi oddelek „TakenOverBy Extension“ (klavzula L.3.2): „TakenOverBy Extension (klavzula L.3.2) Opis: Ta razširitev je NEOBVEZNA, vendar je prisotna, kadar storitev, za katero je prej bil pravno odgovoren overitelj, prevzame drug ponudnik TSP, njen namen pa je uradno dodeliti pravno odgovornost za določeno storitev in programski opremi za preverjanje omogočiti, da uporabniku zagotovi določene pravne informacije. Informacije, zagotovljene s to razširitvijo, so skladne z uporabo klavzule 5.5.6, na katero se nanašajo, in ustrezajo specifikacijam iz Priloge L.3.2 k ETSI TS 102 231.“